Asinas, o tradicional dialecto pinzgaurés s'ha iu esbafando china chana. A variedatz de pingaurés charrada actualment en Krimml, Wald u Neukirchen replega muitas exprisions d'as rechions vecinas de Zillertal en o Tirol d'o Norte u Ahrntal en o Tirol d'o Sud que no se troban en otros subdialectos d'o pinzgaurés (se fa servir por eixemplo nomás en istos tres lugars a parola "Grantn" ta os aranyons, igual que en muitas zonas d'o Tirol dica Oberland, estando en a resta de Pinzgau "Grangn"; tamién s'emplega a parola "G'schnochts" ta decir tardi, igual que en o Tirol, estando "D'schnochts" a parola d'uso dende Bramberg enta l'este). A fonetica d'os dialectos tanto de Zillertal como de Pustertal ye manimenos clarament diferent a la d'o pinzgaurés.